CELEX: 32017D1357
Language: el
Date: 2017-07-19 00:00:00
Title: Εκτελεστική απόφαση (ΕΕ) 2017/1357 της Επιτροπής, της 19ης Ιουλίου 2017, σχετικά με τη δημοσίευση με έναν περιορισμό στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 60335-2-9:2003, όπως τροποποιήθηκε τελευταία από το A13:2010, σχετικά με ειδικές απαιτήσεις για γκριλ, φρυγανιέρες και παρόμοιες φορητές συσκευές για μαγείρεμα σύμφωνα με τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2017) 3168]

21.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 190/14
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/1357 ΤΗΣ ΕΠΙΤΡΟΠΉΣ
   της 19ης Ιουλίου 2017
   σχετικά με τη δημοσίευση με έναν περιορισμό στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 60335-2-9:2003, όπως τροποποιήθηκε τελευταία από το A13:2010, σχετικά με ειδικές απαιτήσεις για γκριλ, φρυγανιέρες και παρόμοιες φορητές συσκευές για μαγείρεμα σύμφωνα με τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου
   
      
         [κοινοποιηθείσα υπό τον αριθμό C(2017) 3168]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το στοιχείο α) του άρθρου 11 παράγραφος 1,
   Έχοντας υπόψη τη γνώμη της επιτροπής που έχει συσταθεί βάσει του άρθρου 22 παράγραφος 1 του κανονισμού (ΕΕ) αριθ. 1025/2012,
   Εκτιμώντας τα ακόλουθα:
   
               (1)
            
            
               Όταν ένα εναρμονισμένο πρότυπο τα στοιχεία αναφοράς του οποίου έχουν δημοσιευθεί στην Επίσημη Εφημερίδα της Ευρωπαϊκής Ένωσης καλύπτει ένα ή περισσότερα στοιχεία των στόχων ασφάλειας που ορίζονται στο παράρτημα I της οδηγίας 2014/35/ΕΕ του Ευρωπαϊκού Κοινοβουλίου και του Συμβουλίου (2), το ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσης το οποίο έχει κατασκευαστεί σύμφωνα με το εν λόγω πρότυπο θεωρείται ότι τηρεί τα εν λόγω στοιχεία των στόχων ασφάλειας.
            
         
               (2)
            
            
               Τον Ιούνιο του 2014 και τον Ιούλιο του 2014 η Γερμανία και η Νορβηγία, αντίστοιχα, υπέβαλαν επίσημη ένσταση κατά του προτύπου EN 60335-2-9:2003 «Ηλεκτρικές συσκευές οικιακής και παρόμοιας χρήσης — Ασφάλεια — Μέρος 2-9: Ειδικές απαιτήσεις για γκριλ, φρυγανιέρες και παρόμοιες φορητές συσκευές για μαγείρεμα», όπως τροποποιήθηκε τελευταία από το A13:2010.
            
         
               (3)
            
            
               Οι επίσημες ενστάσεις της Γερμανίας και της Νορβηγίας ανέφεραν ότι το τμήμα 11 «Θέρμανση» του προτύπου περιλαμβάνει ανεπαρκείς διατάξεις όσον αφορά τα όρια θερμοκρασίας των προσβάσιμων μη λειτουργικών επιφανειών. Ειδικότερα, το πρότυπο επιτρέπει αρκετές εξαιρέσεις από τα όρια θερμοκρασίας, επιτρέποντας στον κατασκευαστή να διπλασιάσει ή να μην εφαρμόσει τα όρια θερμοκρασίας ανάλογα με το μέγεθος, τον σχεδιασμό ή την επιφάνεια της συσκευής και απαιτώντας το πολύ μια προειδοποιητική σημείωση ή ετικέτα. Στο πλαίσιο αυτό, το τμήμα 7.1 του προτύπου απαιτεί την τοποθέτηση προειδοποίησης μόνο στην επιφάνεια με την υψηλότερη θερμοκρασία από τα μέρη που υπερβαίνουν τις οριακές τιμές. Τα χρώματα της προειδοποιητικής ετικέτας ενδέχεται να διαφέρουν από τα διεθνή χρώματα προειδοποιήσεων, πράγμα που μπορεί να προκαλέσει σύγχυση στους χρήστες. Επιπλέον, το πρότυπο, λόγω της ασάφειας των απαιτήσεων που προβλέπει, μπορεί να θεωρηθεί ότι επιτρέπει να παραλείπεται η μέτρηση της αύξησης της θερμοκρασίας σε ορισμένα μέρη ενός δεδομένου προϊόντος, γεγονός που μπορεί να οδηγήσει στην παράβλεψη ή στον διπλασιασμό των ισχυουσών οριακών τιμών θερμοκρασίας που ισχύουν σύμφωνα με το πρότυπο όσον αφορά ολόκληρο το προϊόν. Ως εκ τούτου, ο κίνδυνος πρόκλησης εγκαυμάτων σε πρόσωπα και κατοικίδια ζώα εξακολουθεί να υφίσταται, και το πρότυπο δεν θα έπρεπε να παρέχει τεκμήριο συμμόρφωσης προς την οδηγία 2014/35/ΕΕ.
            
         
               (4)
            
            
               Η Επιτροπή εξέτασε το πρότυπο EN 60335-2-9:2003, όπως τροποποιήθηκε την τελευταία φορά από το A13:2010, στο πλαίσιο της ομάδας εργασίας της οδηγίας για τη χαμηλή τάση, στην οποία συμμετέχουν εμπειρογνώμονες του συγκεκριμένου κλάδου, καθώς και τα κράτη μέλη και τα ενδιαφερόμενα μέρη. Κατόπιν αυτής της εξέτασης η Επιτροπή υποστήριξε από κοινού με την πλειονότητα των εμπειρογνωμόνων από τα κράτη μέλη τα επιχειρήματα που προέβαλαν η Γερμανία και η Νορβηγία. Ως εκ τούτου, προέκυψε το συμπέρασμα ότι το πρότυπο δεν πληροί τους στόχους ασφάλειας που καθορίζονται στο σημείο 1 στοιχείο γ) του παραρτήματος Ι της οδηγίας 2014/35/ΕΕ, σε συνδυασμό με το σημείο 2 στοιχείο β) του εν λόγω παραρτήματος.
            
         
               (5)
            
            
               Με βάση τα στοιχεία ασφάλειας που πρέπει να βελτιωθούν και εν αναμονή μιας κατάλληλης αναθεώρησης του προτύπου, τα στοιχεία αναφοράς του προτύπου EN 60335-2-9:2003, όπως τροποποιήθηκε τελευταία από το A13:2010, θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης και να συνοδεύονται από κατάλληλο περιορισμό, συνεπεία του οποίου η επίκληση των συγκεκριμένων μερών του προτύπου που καλύπτει ο περιορισμός δεν θα παρέχει το τεκμήριο της συμμόρφωσης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα στοιχεία αναφοράς του προτύπου EN 60335-2-9:2003 «Ηλεκτρικές συσκευές οικιακής και παρόμοιας χρήσης — Ασφάλεια — Μέρος 2-9: Ειδικές απαιτήσεις για γκριλ, φρυγανιέρες και παρόμοιες φορητές συσκευές για μαγείρεμα», όπως τροποποιήθηκε τελευταία από το A13:2010, δημοσιεύονται στην Επίσημη Εφημερίδα της Ευρωπαϊκής Ένωσης με έναν περιορισμό όπως ορίζεται στο παράρτημα.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 19 Ιουλίου 2017.
      
         
            Για την Επιτροπή
         
         Elżbieta BIEŃKOWSKA
         
            Μέλος της Επιτροπής
         
      
   
   
      (1)  ΕΕ L 316 της 14.11.2012, σ. 12.
   
      (2)  Οδηγία 2014/35/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά ηλεκτρολογικού υλικού που προορίζεται να χρησιμοποιηθεί εντός ορισμένων ορίων τάσης (ΕΕ L 96 της 29.3.2014, σ. 357).
   
      ΠΑΡΑΡΤΗΜΑ
      
         Δημοσίευση τίτλων και στοιχείων αναφοράς εναρμονισμένου προτύπου για τους σκοπούς της οδηγίας 2014/35/ΕΕ
      
      
                  Ευρωπαϊκός Οργανισμός Τυποποίησης
               
               
                  Στοιχεία αναφοράς και τίτλος του εναρμονισμένου προτύπου
               
            
                  Ευρωπαϊκή Επιτροπή Ηλεκτροτεχνικής Τυποποίησης (Cenelec) (1)
                  
               
               
                  EN 60335-2-9:2003
                  Ηλεκτρικές συσκευές οικιακής και παρόμοιας χρήσης — Ασφάλεια — Μέρος 2-9: Ειδικές απαιτήσεις για γκριλ, φρυγανιέρες και παρόμοιες φορητές συσκευές για μαγείρεμα, όπως τροποποιήθηκε με τα:
                  
                               
                           
                           
                              EN 60335-2-9:2003/A1:2004
                           
                        
                               
                           
                           
                              EN 60335-2-9:2003/A2:2006
                           
                        
                               
                           
                           
                              EN 60335-2-9:2003/A12:2007
                           
                        
                               
                           
                           
                              EN 60335-2-9:2003/A13:2010
                           
                        
            
                  Περιορισμός:
                  Η εφαρμογή των ακόλουθων μερών του προτύπου EN 60335-2-9: 2003, όπως τροποποιήθηκε τελευταία από το A13:2010, δεν αποτελεί τεκμήριο συμμόρφωσης με τους στόχους ασφάλειας που καθορίζονται στο σημείο 1 στοιχείο γ) του παραρτήματος Ι της οδηγίας 2014/35/ΕΕ, σε συνδυασμό με το σημείο 2 στοιχείο β) του εν λόγω παραρτήματος:
                  
                              —
                           
                           
                              υποσημείωση β του πίνακα Z101 στο τμήμα 11,
                           
                        
                              —
                           
                           
                              τα μέρη του τμήματος 7.1 που αναφέρονται στην υποσημείωση β του πίνακα Z101,
                           
                        
                              —
                           
                           
                              τα μέρη του τμήματος 11.Z10x που αναφέρονται σε ανοίγματα εξαερισμού.
                           
                        
            
         (1)  Cenelec: Avenue Marnix 17, 1000 Βρυξέλλες, Βέλγιο. Τηλ.+32 25196871· φαξ +32 25196919 (http://www.cenelec.eu).